OpenLLM-France/wikimedia huggingface dataset:
# Agi Murad, el diable blanc

Agi Murad, el diable blanc (títol original en italià: Agi Murad, il diavolo bianco) és un film d'aventures italo-iugoslau dirigit per Riccardo Freda estrenat el 1959. Ha estat doblada al català.

## Argument

Cap a 1850, a les muntanyes del Caucas, les tropes del tsar Nicolau I de Rússia comandades pel príncep Mijaíl Vorontsov lliuren combats sagnants contra Hadji Murad anomenat «el Diable Blanc». No aconseguint sotmetre els muntanyencs caucasians, el tsar decideix negociar amb els rebels. Encarrega la princesa Vorontzova d'anar a portar aquest ordre al seu marit, manant-ho a cap. L'amor que porta Sultanet a Hadji Murad ha despertat la gelosia i l'odi d'Akmet Khan. Aquest és un altre cap de les tribus en guerra i el principal enemic d'Hadji Murad, que enveja el Diable Blanc tant en l'aspecte militar com sentimental.
Amb els seus cavallers, Hadji Murad s'apodera del fort rus de Tabarassan, considerat ciutadella inconquerible i porta un gran nombre de presoners als caps de les tribus reunits. El vencedor ha promès vida estàlvia als russos que s'han rendit, però durant les festivitats donades en honor del vencedor, Akmet Khan fa massacrar tots els presoners: és el començament d'una lluita acarnissada per al poder entre els dos caps cosacs.
Hadji, en un passeig, cau en mans de l'enemic. Vorontzov ofereix la llibertat al seu presoner si consent a signar un tractat d'aliança.

## Repartiment

* Steve Reeves: Hadji Murad
* Renalto Baldini: Ahmed Khan
* Giorgia Moll: Sultanet
* Scilla Gabel: Princesa Vorontsov
* Gérard Herter: Príncep Vorontsov
* Milivoje Zivanovic: Tsar Nicolau I de Rússia
* Nikola Popovic: Cap Xamil
* Jovan Gec: Aslan Bey
* Marija Tocinoski: Dama de companyia
* Nicola Stefanini: Gonzalo
* Milivoj Mavid Popovic: Eldar
* Pasquale Basile: Un home d'Hadji

## Critiques

«Amb fogositat i plomall, Riccardo Freda ens lliura una pel·lícula espectacular amb una foto polida, un sentit agut i novel·lesc de l'acciót. »

## Referències

* ↑ esadir.cat. Agi Murad, el diable blanc. esadir.cat.
* ↑ «Agi Murad, il diavolo bianco». The New York Times.
* ↑ Daniel Collin - - Guide des Films, éditions Robert Laffont, 1990
# Agrour Amogjar

Agrour Amogjar és un promontori de 690 m d'alçada a prop del pas d'Amogjar, a l'altiplà d'Adrar, al centre de Mauritània. Els seus petits refugis naturals alberguen una rica col·lecció de pintures rupestres, la més important del país. Algunes de les pintures han estat danyades.

## Pintures rupestres

El conjunt de pintures rupestres d'Agrour Amogjar és heterogeni. Se n'han registrat vuit grups d'estils diferents, que van des del període "pastoral" fins a "grafits" més actuals. Els plafons presenten cercles geomètrics amb disseny de raigs de sol, petjades de mans, fauna naturalista com ara girafes, lleons i cocodrils, així com ramats de bestiar i escenes col·lectives humanes. El conjunt més important és un fris de ballarins.

## Galeria d'imatges

* Cercle geomètric en roig, amb raigs i petjades de mans
* Dibuix esquemàtic de boví
* Fris de ballarins
* Girafa
* Bestiar

## Referències

* ↑ «GeoNames.org». www.geonames.org. [Consulta: 3 maig 2020].
* ↑ Robert Vernet, Les peintures rupestres du haut de la passe d'Amogjar (Mauritanie), pàgs.199-206 In: Hic sunt leones: mélanges sahariens en l'Honneur d'Alfred Muzzolini, Cahiers de l’AARS; 10: 199-2006.
# Aglenus brunneus

Aglenus brunneus és una espècie de coleòpter de la família Salpingidae. Es troba a Europa i (EUA).

## Referències

* ↑ Llistat d'espècies Texas A&M University
# Allison Scurich

Allison Lee Scurich (Mission Viejo, 7 de juny de 1986) és una exfutbolista croata.
Amb la National Collegiate Athletic Association va jugar en les Washington State Cougars del 2004 al 2007. Després, va passar pel club West Coast FC de la WPSL l'any 2008 i per Los Angeles Sol l'any següent.
Per a la temporada 2009-10 va fitxar-la el TSV Crailsheim, de la segona divisió alemanya. Sense l'opció per a jugar en la selecció dels Estats Units, va decantar-se per debutar a Croàcia l'octubre de 2011. Així, acostuma a jugar-hi, tot i que no hi va néixer. En aquell primer partit, però, van perdre 3-0 contra els Països Baixos en les eliminatòries de l'Eurocopa Femenina de Futbol 2013.
El 2012, va passar al SC Sand, amb el qual va ascendir a primera divisió. El 2015, va anar-se'n de cap al 1.FFC Turbine Potsdam.

## Referències

* ↑ «A. Scurich» (en castellà). SoccerWay. [Consulta: 29 juliol 2022].
* ↑ «Allison Lee Scurich» (en anglès). UEFA, 17-11-2012. Arxivat de l'original el 18 novembre 2018. [Consulta: 29 juliol 2022].
* ↑ «Womensoccer». Arxivat de l'original el 30 abril 2015. [Consulta: 11 octubre 2015].
# Akmon

Un akmon és un bloc de formigó de diverses tones que s'utilitza per a les esculleres i el blindatge de dics. Va ser dissenyat originalment als Països Baixos als anys seixanta, com una millora del tetràpode.

## Referències

* ↑ «Concrete blocks shore up port defences». Taranaki Daily News, 02-12-2011 [Consulta: 27 març 2017].
* ↑ "Development of Concrete Breakwater Armour Units" Arxivat 2008-10-03 a Wayback Machine., Canadian Society for Civil Engineering, 2003.

## Enllaços externs

* Lloc oficial (japonès)
# Agulla d'Ussel

L'Agulla d'Ussel és un cim de 3.022 m d'altitud, amb una prominència de 30 m, que es troba a la cresta est del Balaitús, al massís homònim, entre la província d'Osca (Aragó) i el departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Gómez Ortiz, Antonio; Semir, Ramon de. Panticosa - Formigal, Esc. 1:25.000. 1a edició. Granollers: Editorial Alpina, 1984 (E-25). ISBN 84-7011-069-1.
# Kim Ae-ran

Kim Ae-ran (coreà: 김애란) (Inchon, 1980) és una escriptora sud-coreana.
Es va graduar a la Universitat Nacional de les Arts de Corea. Va debutar amb el relat La casa on ningú truca a la porta on s'explica la història de cinc noies que viuen dins de la mateixa casa però en habitacions separades, molt petites i una al costat de l'altra. Amb aquesta obra va guanyar el premi literari Daean que li va donar molt de ressò a Corea del Sud. Amb el recull Corre, pare, corre! va guanyar, el 2005 el premi Hankook Ilbo i va augmentar la seva popularitat amb només 25 anys. Va ser la guanyadora més jove d'aquest premi i el llibre era el seu primer recull de contes.
L'any 2008, amb El ganivet de ma mare va guanyar el premi Yi Hyo-seok. Aquest cop també va ser l'autora més jove que havia obtingut el guardó. El 2011 es va publicar el seu llibre La meva vida palpitant sobre la vida d'un noi de 17 anys que pateix una malaltia que li provoca un envelliment accelerat. Es prepara per acomiadar-se dels seus pares que el van tenir quan eren adolescents. Aquesta novel·la va ser tot un best-seller a Corea del Sud, se'n va fer una adaptació al cinema el 2014 per Yi Jae-yong amb els actors Kang Dong-won i Song Hye-kyo.
Kim Ae-ran va estudiar direcció i escriptura teatral a la Universitat i potser per això les seves narracions gairebé sempre transcorren en espais molt petits. Als seus contes, Kim Ae-ran descriu la vida quotidiana dels joves de Seül. Té un estil fresc i dinàmic, ple de detalls, humor i imaginació.

## Premis

* Premi Daesan de literatura (2002)
* Premi Hankook Ilbo de literatura (2005)
* Premi Lee Hyo-seok de literatura
* Premi Yi Sang de literatura (2013)

## Obres traduïdes
### Alemany

* Goliath im Wasser (물 속 골리앗), traduïda per David Renz, in: Hefte für ostasiatische Literatur 54 (Mai 2013) ISSN 0933-8721
* Lauf, Vater, lauf달려라, 아비, traduïda per Inwon Park (2014), ISBN 978-3-944751-02-3

### Francès

* Cours papa, cours! (달려라, 아비), Decrescenzo (2012)

### Català

* Corre, pare, corre! (달려라, 아비) Godall Edicions (2017) ISBN 978-84-945094-7-6
* A fora ja és estiu (바깥은 여름) Godall Edicions (2022) ISBN 978-84-124557-2-4

### Castellà

* ¡Corre, papá, corre! (달려라, 아비), Godall Edicions (2018) ISBN 978-84-946952-9-2

## Referències

* ↑ «Author Database - Korea Literature Translation Institute», 21-09-2013. Arxivat de l'original el 2013-09-21. [Consulta: 1r febrer 2022].
* ↑ «My Palpitating Life». [Consulta: 1r febrer 2022].
* ↑ «GANG Dong-won and SONG Hye-kyo to Collaborate on Human Drama» (en anglès). [Consulta: 1r febrer 2022].
# Pentatló modern als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren dues proves de pentatló modern, un en categoria masculina i una altra en categoria femenina.
Aquest esport combina proves de tir (competició de tir de 10 metres de distància), esgrima (competició d'espasa), natació (200 metres lliures), hípica (concurs de salts d'obstacles) i cross.
Hi participaren un total de 64 atletes, 32 homes i 32 dones, de 26 comitès nacionals diferents. La competició masculina es desenvolupà el dia 26 d'agost i la masculina el 27 d'agost de 2004 al Centre de Pentatló Modern del Complex Olímpic de Gudí.

## Resultats
### Homes

| Event | Or | Or | Plata | Plata | Bronze | Bronze |
| Pentatló modern | Andrey Moiseev Rússia | 5480 | Andrejus Zadneprovskis Lituània | 5428 | Libor Capalini Txèquia | 5392 |

### Dones

| Event | Or | Or | Plata | Plata | Bronze | Bronze |
| Pentatló modern | Zsuzsanna Vörös Hongria | 5448 | Jeļena Rubļevska Letònia | 5380 | Georgina Harland Anglaterra | 5344 |

## Medaller

| Pos. | País | Or | Plata | Bronze | Total |
| 1 | Hongria | 1 | 0 | 0 | 1 |
| 1 | Rússia | 1 | 0 | 0 | 1 |
| 3 | Letònia | 0 | 1 | 0 | 1 |
| 3 | Lituània | 0 | 1 | 0 | 1 |
| 5 | Txèquia | 0 | 0 | 1 | 1 |
| 5 | Anglaterra | 0 | 0 | 1 | 1 |
# Nesophlox

Nesophlox és un gènere d'ocells de la subfamília dels troquilins (Trochilinae) dins la família dels troquílids (Trochilidae) que habita les illes Bahames.

## Taxonomia

Els membres d'aquest gènere eren ubicats a Calliphlox com una única espècie: Calliphlox evelynae. Fa poc temps i arran moderns treballs van ser ubicats al seu propi gènere: Nesophlox. Van ser separats en dues espècies:
* Nesophlox evelynae - Colibrí de les Bahames.
* Nesophlox lyrura - Colibrí d'Inagua

## Referències

* ↑ McGuire, Jimmy A; . Witt, Christopher C.; Remsen Jr, JV; Corl, Ammon; Rabosky, Daniel L «Molecular Phylogenetics and the Diversification of Hummingbirds» (en anglès). Current Biology, 24, 8, 14, pàg. 910/916 [Consulta: 13 octubre 2024].
* ↑ Licona-Vera, Yuyini; Ornelas, Juan Francisco «The conquering of North America: dated phylogenetic and biogeographic inference of migratory behavior in bee hummingbirds». BMC Evol Biol, 17, 126, 5. DOI: https://doi.org/10.1186/s12862-017-0980-5 [Consulta: 13 octubre 2024].
* ↑ Feo, Teresa J; Musser, Jacob M; Berv, Jacob; Clark, Christopher James «Divergence in morphology, calls, song, mechanical sounds, and genetics supports species status for the Inaguan hummingbird (Trochilidae: Calliphlox “evelynae” lyrura)». The Auk. Oxford University Press, 132, 1, 1 2015, pàg. 248-264 [Consulta: 13 octubre 2024].
# Energy Control

Energy Control és un projecte de reducció de riscos de l'ONG ABD (Asociación Bienestar y Desarrollo). Confeccionen i distribueixen materials informatius sobre les drogues consumides, així com d'altres aspectes d'interès per als seus consumidors (legislació, qüestions de gènere, efectes de l'alcohol i les drogues). Realitzen també accions de proximitat en l'oci nocturn. Reconeixen que un ús de substàncies responsable no és només possible, sinó majoritari entre les persones que en consumeixen. El treball d'Energy Control ha estat reconegut amb nombrosos premis nacionals i internacionals.
El seu sistema d'anàlisi de substàncies forma part dels protocols d'alerta del Pla Nacional Antidrogues del Ministeri de Sanitat del Regne d'Espanya. Aportant una mostra els usuaris poden obtenir informació del contingut de la substància. Segons fonts pròpies cada any analitzen més de 5.000 mostres. Energy Control col·labora amb entitats com la Xarxa de persones usuàries de drogues de Catalunya (CATNPUD) i Metzineres.

## Referències

* ↑ Internet, Unidad Editorial. «Energy Control, otra forma de concebir el consumo de los estupefacientes | Madrid | elmundo.es». www.elmundo.es. [Consulta: 12 setembre 2016].
* ↑ «Jornades Filosòfiques de Barcelona | Activitats | CCCB». CCCB. [Consulta: 12 setembre 2016].
* ↑ «Los españoles que analizan las drogas de la internet profunda». [Consulta: 12 setembre 2016].
* ↑ C. Fanjul, Sergio «20 años reduciendo el daño de las drogas: así es Energy Control». El País, 12-09-2017 [Consulta: 29 octubre 2020].
* ↑ «Servicio de análisis de sustancias». Energy Control. [Consulta: 29 octubre 2020].
* ↑ «CATNPUD – La xarxa de persones que usem drogues | CATNPUD | Catalan Network of People who Use Drugs | Red de personas que usamos drogas en Cataluña». [Consulta: 14 octubre 2024].
# Salts als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren 8 proves de salts, quatre en categoria masculina i quatre més en categoria femenina. La competició es desenvolupà entre els dies 14 i 16 d'agost per les proves sincronitzades i el 20 i 28 d'agost de 2004 al Centre Aquàtic Olímpic del Complex Olímpic d'Esports d'Atenes.

## Comitès participants

Hi participaren un total de 129 saltadors, 64 homes i 65 dones, de 30 comitès nacionals diferents.
| Alemanya (10) Austràlia (7) Àustria (2) Belarús (3) Bermudes (1) Brasil (3) Canadà (6) Colòmbia (1) Corea del Nord (3) Cuba (6) Espanya (4) Estats Units (10) Finlàndia (2) França (1) Grècia (8) | Hongria (3) Itàlia (6)  Japó (2) Malàisia (3) Mèxic (5) Puerto Rico (1) Regne Unit (7) Romania (1) Rússia (9) Sud-àfrica (1) Suècia (1)  Suïssa (1) Ucraïna (8) Veneçuela (1) R.P. de la Xina (10) |

## Resum de medalles
### Categoria masculina

| Prova | Or | Argent | Bronze |
| Trampolí de 3 m. Detalls | Peng Bo | Alexandre Despatie | Dmitri Saütin |
| Plataforma de 10 m. Detalls | Hu Jia | Mathew Helm | Tian Liang |
| Trampolí de 3 m. sincronitzat Detalls | GrèciaThomas Bimis Nikolaos Siranidis | AlemanyaTobias Schellenberg Andreas Wels | AustràliaSteven Barnett Robert Newbery |
| Plataforma de 10 m. sincronitzada Detalls | R.P. de la XinaTian Liang Yang Jinghui | Regne UnitPeter Waterfield Leon Taylor | AustràliaMathew Helm Robert Newbery |

### Categoria femenina

| Prova | Or | Argent | Bronze |
| Trampolí de 3 m. Detalls | Guo Jingjing | Wu Minxia | Yulia Pakhalina |
| Plataforma de 10 m. Detalls | Chantelle Newbery | Lao Lishi | Loudy Tourky |
| Trampolí de 3 m. sincronitzat Detalls | R.P. de la XinaWu Minxia Guo Jingjing | RússiaVera Ilina Yulia Pakhalina | AustràliaIrina Lashko Chantelle Newbery |
| Plataforma de 10 m. sincronitzada Detalls | R.P. de la XinaLao Lishi Li Ting | RússiaNatalia Gonchorova Yulia Koltunova | CanadàBlythe Hartley Émilie Heymans |

## Medaller

| Posició | País | | | | Total |
| 1 | R.P. de la Xina | 6 | 2 | 1 | 9 |
| 2 | Austràlia | 1 | 1 | 4 | 6 |
| 3 | Grècia | 1 | 0 | 0 | 1 |
| 4 | Rússia | 0 | 2 | 2 | 4 |
| 5 | Canadà | 0 | 1 | 1 | 2 |
| 6 | Alemanya | 0 | 1 | 0 | 1 |
| 6 | Regne Unit | 0 | 1 | 0 | 1 |
# Taekwondo als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren 8 proves de taekwondo, quatre en categoria masculina i quatre més en categoria femenina.
La competició se celebrà entre els dies 26 i 29 d'agost de 2004 al Pavelló d'Esports.

## Comitès participants

Hi participaren un total de 124 taekwondistes, entre ells 64 homes i 60 dones, de 60 comitès nacionals diferents.
| Argentina (2) Austràlia (4) Àustria (2) Azerbaidjan (2) Bèlgica (1) Bòsnia i Hercegovina (1) Brasil (3) Canadà (2) Colòmbia (3) Costa d'Ivori (1) Costa Rica (1) Corea del Sud (4) Croàcia (2) Cuba (1) Dinamarca (2) Egipte (4) | Espanya (4) Estats Units (2) Filipines (3) Finlàndia (1) França (4) Grècia (4) Guatemala (3) Haití (1) Iemen (1) Indonèsia (2) Iran (2) Iraq (1) Israel (1) Itàlia (3)  Japó (1) | Jordània (2) Kazakhstan (2) Lesotho (1) Líbia (1) Malàisia (1) Marroc (3) Mèxic (3) Nepal (1) Nova Zelanda (1) Nigèria (3) Noruega (1) Països Baixos (2) Polònia (1) Puerto Rico (1) | Regne Unit (4) República Centreafricana (1) República Dominicana (1) Rússia (2) Sud-àfrica (1) Tailàndia (4) Trinitat i Tobago (1) Tunísia (3) Turquia (1) Ucraïna (1) Uzbekistan (2) Veneçuela (4) Vietnam (2) R.P. de la Xina (2) Xina-Taipei (4) |

## Resum de medalles
### Categoria masculina

| Prova | Or | Argent | Bronze |
| – 58 kg. Detalls | Chu Mu-Yen | Óscar Salazar | Tamer Bayoumi |
| – 68 kg. Detalls | Hadi Saei | Huang Chih-Hsiung | Song Myeong-Seob |
| – 80 kg. Detalls | Steven Lopez | Bahri Tanrıkulu | Yossef Karami |
| + 80 kg. Detalls | Moon Dae-Sung | Aléxandros Nikolaidis | Pascal Gentil |

### Categoria femenina

| Prova | Or | Argent | Bronze |
| – 49 kg. Detalls | Chen Shih-Hsin | Yanelis Labrada | Yaowapa Boorapolchai |
| – 57 kg. Detalls | Jang Ji-Won | Nia Abdallah | Iridia Salazar |
| – 67 kg. Detalls | Luo Wei | Elisavet Mystakidou | Hwang Kyung-Sun |
| + 67 kg. Detalls | Chen Zhong | Myriam Baverel | Adriana Carmona |

## Medaller

| Posició | País | | | | Total |
| 1 | Xina-Taipei | 2 | 1 | 0 | 3 |
| 2 | Corea del Sud | 2 | 0 | 2 | 4 |
| 3 | R.P. de la Xina | 2 | 0 | 0 | 2 |
| 4 | Estats Units | 1 | 1 | 0 | 2 |
| 5 | Iran | 1 | 0 | 1 | 2 |
| 6 | Grècia | 0 | 2 | 0 | 2 |
| 7 | França | 0 | 1 | 1 | 2 |
| 7 | Mèxic | 0 | 1 | 1 | 2 |
| 9 | Turquia | 0 | 1 | 0 | 1 |
| 9 | Cuba | 0 | 1 | 0 | 1 |
| 11 | Egipte | 0 | 0 | 1 | 1 |
| 11 | Tailàndia | 0 | 0 | 1 | 1 |
| 11 | Veneçuela | 0 | 0 | 1 | 1 |
# Patrulla militar als Jocs Olímpics d'Hivern de 1928

Als Jocs Olímpics d'Hivern de 1928 celebrats a la ciutat de Sankt Moritz (Suïssa) es disputà una prova de patrulla militar en categoria masculina per equips com a esport de demostració. La prova es disputà el dia 12 de febrer de 1928 a les instal·lacions de Sankt Moritz.
A causa d'una tempesta de neu la nit abans de la competició l'inici de l'esdeveniment es va retardar 45 minuts per tal de procedir a la neteja de la pista. La prova es va realitzar en una superfície de més de 30 km de distància amb una diferència d'altitud de 1.100 metres. El punt de partida es va realitzar des d'una altitud de 2.108 metres, arribant a la cota de 2.877 metres, i descendint fins a la meta situada als 1.850 metres.

## Comitès participants

Hi participaren un total de 36 esquiadors de 9 comitès nacionals diferents.
| Alemanya (4) Finlàndia (4) França (4) Itàlia (4) Noruega (4) | Polònia (4) Romania (4)  Suïssa (4) Txecoslovàquia (4) |

## Resum de medalles

| Prova | Or | Argent | Bronze |
| Patrulla militar | NoruegaOle Reistad Leif Skagnæs Ole Stenen Reidar Ødegaard | FinlàndiaEino Hjalmar Kalle Tuppurainen Esko Järvinen Veikko Ruotsalainen | SuïssaFritz Kuhn Hugo Lehner Otto Furrer Anton Julen |

## Medaller

| Posició | País | | | | Total |
| 1 | Noruega | 1 | 0 | 0 | 1 |
| 2 | Finlàndia | 0 | 1 | 0 | 1 |
| 3 | Suïssa | 0 | 0 | 1 | 1 |
| Total | Total | 1 | 1 | 1 | 3 |

## Resultats

| Lloc | Equip | Temps |
| 1 | Noruega Ole Reistad, Leif Skagnæs, Ole Stenen, Reidar Ødegaard | 3:50:47 |
| 2 | Finlàndia Eino Hjalmar, Kalle Tuppurainen, Esko Järvinen, Veikko Ruotsalainen | 3:54:37 |
| 3 | Suïssa Fritz Kuhn, Hugo Lehner, Otto Furrer, Anton Julen | 3:55:04 |
| 4 | Itàlia Enrico Silvestri, Daniele Pellissier, Erminio Confortola, Piero Maquignaz | 4:07:30 |
| 5 | Alemanya Franz Raithel, Stefan Kistler, Josef Rehm, Ludwig Mayer | 4:15:02 ½ |
| 6 | Txecoslovàquia Otakar Německý, Josef Klouček, Jan Bedřich, Robert Möhwald | 4:15:07 ½ |
| 7 | Polònia Zbigniew Wóycicki, Władysław Żytkowicz, Bronisław Czech, Tadeusz Zaydel | 4:39:45 |
| 8 | Romania Toma Calista, Constantin Pascu, Ioan Rucǎreanu, Ion Zǎgǎnescu | 5:00:16 |
| 9 | França Marcel Pourchier, R. Mandrillon, R. Gindre, M. Perrier | 5:20:26 |

## Notes

* ↑ Com a esport de demostració les medalles aconseguides no es tenen en compte en el còmput general de medalles de cada país.
* ↑ En algunes referències apareix com a "Oberleutnant Kunz".
# Patinatge artístic als Jocs Olímpics d'hivern de 1936

Als Jocs Olímpics d'Hivern de 1936 celebrats a la ciutat de Garmisch-Partenkirchen (Alemanya) es disputaren tres proves de patinatge artístic sobre gel, una en categoria masculina, una altra en categoria femenina i una tercera en categoria mixta per parelles.
Les proves es disputaren entre els dies 9 i 15 de febrer de 1936 a les instal·lacions de l'Estadi Olímpic de Garmisch-Partenkirchen.

## Comitès participants

Hi participaren un total de 84 patinadors, entre ells 41 homes i 43 dones, de 17 comitès nacionals diferents. Tres patinadors (dos homes i una dona) competiren tant en categoria individual com per parelles.
| Alemanya (7) (homes:3 dones:4) Àustria (12) (homes:6 dones:6) Bèlgica (4) (homes:1 dones:3) Canadà (6) (homes:3 dones:3) Estats Units (9) (homes:4 dones:5) Estònia (2) (homes:1 dones:1) Finlàndia (1) (homes:1 dones:0) Hongria (7) (homes:4 dones:3) Itàlia (2) (homes:1 dones:1) | Japó (5) (homes:4 dones:1) Letònia (4) (homes:2 dones:2) Noruega (4) (homes:1 dones:3) Regne Unit (12) (homes:6 women:6) Romania (3) (homes:2 dones:1) Suècia (1) (homes:0 dones:1)  Suïssa (2) (homes:1 dones:1) Txecoslovàquia (3) (homes:1 dones:2) |

## Resum de medalles
### Categoria masculina

| Prova | Or | Argent | Bronze |
| Individual Detalls | Karl Schäfer | Ernst Baier | Felix Kaspar |

### Categoria femenina

| Prova | Or | Argent | Bronze |
| Individual Detalls | Sonja Henie | Cecilia Colledge | Vivi-Anne Hultén |

### Categoria mixta

| Prova | Or | Argent | Bronze |
| Parelles Detalls | AlemanyaMaxi Herber Ernst Baier | ÀustriaIlse Pausin Erik Pausin | HongriaEmília Rotter László Szollás |

## Medaller

| Posició | País | | | | Total |
| 1 | Àustria | 1 | 1 | 1 | 3 |
| 2 | Alemanya | 1 | 1 | 0 | 2 |
| 3 | Noruega | 1 | 0 | 0 | 1 |
| 4 | Regne Unit | 0 | 1 | 0 | 1 |
| 5 | Hongria | 0 | 0 | 1 | 1 |
| 5 | Suècia | 0 | 0 | 1 | 1 |
| Total | Total | 3 | 3 | 3 | 9 |
# Esquí alpí als Jocs Olímpics d'hivern de 1948 - Descens femení

Als Jocs Olímpics d'Hivern de 1948 celebrats a la ciutat de Sankt Moritz (Suïssa) es disputà una prova de descens d'esquí alpí en categoria femenina que formà part del programa d'esquí alpí als Jocs.
La competició se celebrà el dia 2 de febrer de 1948 a les instal·lacions d'equí alpí de Sankt Moritz.

## Comitès participants

Hi participaren un total de 37 esquiadors d'11 comitès nacionals diferents.
| Àustria (5) Canadà (1) Estats Units (6) França (6) Hongria (1) Itàlia (3) | Noruega (2) Regne Unit (4) Suècia (1)  Suïssa (6) Txecoslovàquia (2) |

## Resum de medalles

| Or | Argent | Bronze |
| Hedy Schlunegger | Trude Beiser | Resi Hammerer |

## Resultats

Aquesta sèrie fou utilitzada posteriorment per elaborar la puntuació final de la combinada nòrdica femenina.
| Posició | Esquiadora | Temps | Dif. |
| 1 | Hedy Schlunegger | 2:28.3 | |
| 2 | Trude Beiser | 2:29.1 | +0.8 |
| 3 | Resi Hammerer | 2:30.2 | +1.9 |
| 4 | Celina Seghi | 2:31.1 | +2.8 |
| 5 | Lina Mittner | 2:31.2 | +2.9 |
| 6 | Suzanne Thiollière | 2:31.4 | +3.1 |
| 7 | Laila Schou Nilsen | 2:32.4 | +4.1 |
| 7 | Françoise Gignoux | 2:32.4 | +4.1 |
| 9 | Rosemarie Bleuer | 2:33.3 | +5.0 |
| 10 | Lucienne Schmidt-Couttet | 2:35.2 | +6.9 |
| 11 | Antoinette Meyer | 2:35.4 | +7.1 |
| 12 | Brynhild Grasmoen | 2:36.0 | +7.7 |
| 13 | Gretchen Fraser | 2:37.1 | +8.8 |
| 14 | Irène Molitor | 2:37.2 | +8.9 |
| 14 | Alexandra Nekvapilová | 2:37.2 | +8.9 |
| 16 | Annelore Zückert | 2:38.4 | +10.1 |
| 17 | Anneliese Schuh-Proxauf | 2:39.0 | +10.7 |
| 18 | May Nilsson | 2:39.1 | +10.8 |
| 19 | Erika Mahringer | 2:39.3 | +11.0 |
| 20 | Ruth-Marie Stewart | 2:42.0 | +13.7 |
| 21 | Fernande Bayetto | 2:43.1 | +14.8 |
| 22 | Rebecca Cremer | 2:44.2 | +15.9 |
| 23 | Borghild Niskin | 2:44.4 | +16.1 |
| 23 | Olivia Ausoni | 2:45.1 | +16.8 |
| 25 | Božena Moserová | 2:46.1 | +17.8 |
| 26 | Sophie Nogler | 2:47.0 | +18.7 |
| 27 | Isobel Roe | 2:47.3 | +19.0 |
| 28 | Paula Kann | 2:49.0 | +20.7 |
| 29 | Micheline Desmazières | 2:50.2 | +21.9 |
| 30 | Rosemarie Sparrow | 2:50.3 | +22.0 |
| 31 | Georgette Miller-Thiollière | 2:52.4 | +24.1 |
| 32 | Renata Carraretto | 2:59.1 | +30.8 |
| 33 | Sheena Mackintosh | 3:00.0 | +31.7 |
| 34 | Xanthe Ryder | 3:01.4 | +33.1 |
| 35 | Andrea Mead | 3:03.1 | +34.8 |
| 36 | Anikó Iglói | 3:07.1 | +38.8 |
| 37 | Rhona Wurtele | 3:26.1 | +57.8 |